hu hu sk hu hu en en nb en nl en en en fr hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu de en ca lt hu en hu ceb hu en eo hu fr hu hu hu hu hu hu hu en hu hu hu hu hu hu hu en hu hu hu hu hu hu en hu hu
iQ Technológia - Quantum Sails Magyarország - quantumsails.hu
A Quantum Sail Design Group új szintre emelte a vitorlagyártás tudományát, melynek eredményeként még gyorsabb, még hatékonyabb vitorlák születnek. Ezt hívjuk iQ technológiának®, és ez az iparág legintelligensebb egyedi membránvitorla-fejlesztő eljárása.
A cégek többsége már kész szoftvereket használ a tervezéshez. Ezzel szemben a Quantum több mint 20 éve fejleszti saját, integrált gyártási rendszerét olyan emberek segítségével, akiknek hatalmas tudás és tapasztalat áll rendelkezésére a vitorlázás és mérnöki tevékenységek terén egyaránt. Az iQ eljárás egy rendszerbe foglalja a csúcstechnológiás tervezési és gyártási folyamatokat a rendszeres vízi tesztekkel, így eredményez kiváló teljesítményű vitorlákat, igény szerint sokszorosítható formát.
A vitorla tervezése a 3D modell megalkotásával, és annak virtuális tesztelésével kezdődik. Végeselem  módszerével vizsgálják a modellt aerodinamikai teljesítmény és szerkezeti integritás, stabilitás szempontjából. Miután a modellt finomhangolták, és elkészült a végső vitorlaszerkezet terve, az egész a gyártórészlegre kerül, ahol milliméteres pontossággal kezdődik el a gyártás. Az élsport igényeinek megfelelően a maximális teljesítményt a szigorú körülmények közt végzett vízi tesztek során érik el.
Az iQ technológia® garancia a Quantum vitorlák minőségére. Azok a vitorlázók, akik a Quantum vitorláit választják, biztosak lehetnek benne, hogy vitorlájuk a legkifinomultabb fejlesztési és gyártási technológiák felhasználásával készült. Fejlesztéseink célja, hogy vitorláink minden körülmények közt, minden vitorlázóigénynek maximálisan megfeleljenek.
Az aerodinamikus nyomás és a felületi feszültség közötti egyensúly az, ami meghatározza a vitorla optimális alakját. A Quantum Sails tervezői számítógépes áramlásdinamikai (CFD) számításokkal állapítják meg a felmerülő aerodinamikai erőket és végeselem számítással (FEA)  a rugalmasságot. Ez az első lépés a vitorlatervezés folyamatában.
Saját 3D tervező programunk, a hajótípusok specifikációi és a vitorlatípusokat tartalmazó kiterjedt adatbázisunk segítségével készítünk el először egy 3D-s öntőformát. Ezután további finom szerkesztések szükségesek, hogy elérjük a kívánt alakot.
Egy virtuális vitorlaprototípuson számítógépes áramlásdinamikai számításokkal jelenítik meg a szél irányát, sebeségét teljes spektrumban és a légnyomás eloszlását a vitorla mindkét oldalán, minden részén. Az így kapott képek és adattáblák segítenek a vitorla teljesítményét kiszámítani.
Szerkezeti elemzés és száleloszlás
Végeselem  módszer segítségével a Quantum tervezői megjelenítik, hogyan hajlik, csavarodik, nyúlik a vitorla, hogyan oszlik el a terhelés az anyagon. A virtuális vitorlát egy mintariggel együtt vetik alá újabb teszteknek, hogy a futó- és állókötélzet hosszanti és átlós jellemzőit is megmutassa. Emellett a képlethez hozzáadják a különböző vitorlaanyagok adatbázisát is, hogy megtalálják azt, ami a legjobb száltípust, -mennyiséget és -eloszlást biztosítja az adott vitorlához. A 3D modellezés, az CFD és a FEA lehetővé teszi, hogy a Quantum tervezői rengeteg különböző tényezőt hangoljanak össze, hogy végül megkapják a vitorla optimális méretét, formáját, felépítését és anyagát.
A Quantum tervező szakemberei a hajótervező csapatok együttműködésével gyorsulás előrejelző programot (VPP) is használnak, hogy megbecsüljék, különböző szelekben milyen teljesítményre lesz képes a hajó. Ehhez az aero- és hidrodinamikus teljesítményt kapcsolják össze – azaz összehangolják a vitorlát és a hajótestet. A kötélzet, rake, a hajó dőlésszöge és más változók mind modellezhetők és kiszámíthatók, így a vitorla alakját tökéletesen a hajóhoz és valós környezethez tudják illeszteni.
A Quantum membrán vitorlái a legkorszerűbb műhelyekben készülnek olyan modern technikai módszerekkel, amiket a cég az utóbbi évtizedben fejlesztett ki kifejezetten a vitorlaanyag laminálására és formálására. A gyártás minden lépésére kiterjedő szabványok garantálják az azonosságot, a színvonalat és megbízhatóságot. A Quantum emellett folyamatosan kapcsolatban van olyan ipari és tudományos partnerekkel, akik elkötelezettek a folyamatos fejlődés iránt a minőség és hatékonyság terén.
A membrán egy olyan laminált anyag, amiben bizonyos mennyiségű és elrendezésű rostokat ragasztanak össze nagyon finom, vékony Mylar fóliák közé. A Quantum vitorlái több keresztirányú rostot tartalmaznak, mint más gyártók vitorlái, ezáltal könnyebb őket trimmelni, időtállóbbak, alaktartóbbak és szélesebb széltartományban használhatók.
A laminált anyag elkészítéséhez a rostokat egyedileg, a várható terhelés irányának megfelelően megtervezett eloszlásban rendezik el a tervezési folyamatban megállapított minta alapján. A folyamat során a minimális felesleges ragasztót felitatják a rostokról, hogy elkerüljék az átitatódást és csökkentsék a törékenységet, valamint hogy biztosítsák az ideális erő-súly arányt. Miután a legfelső réteg film is a helyére került, vákuumlaminálják a filmeket a rostokra. Ezután a rétegeket infravörös fény által kibocsátott hő és 6-8 tonnás nyomás segítségével olvasztják össze. Így a ragasztót a lehető legvékonyabbra tudják lapítani, valamint a membrán négyszer-ötször erősebb lesz, mint a hagyományos technológiával készült laminált anyag.
Óriási különbség a mások által alkalmazott formálási eljárásokhoz képest, hogy a Quantum vitorláit először szerkezeti részegységenként laminálják, vágják, formázzák, majd végül összeállítják a teljes membránt; a megfelelő alakhoz szükséges ragasztásokat akkurátusan követik, így biztosítva a kifogástalan pontosságot. A laminálás és varrás területén alkalmazott fejlesztések tovább csökkentik a illesztési hiba és delamináció esélyét. Ezek a módszerek teszik lehetővé, hogy a Quantum vitorlák kivételesen időtállók és sokszorosíthatók.
A Quantum Racing TP 52 és NIKA RC 44 programja ideális felület, hogy igazoljuk fejlődésünket és technológiai elsőbbségünket. A versenyprogram, professzionális vitorlázókkal és több mint 200 óra vitorlázással különböző tengereken és szélviszonyok között, kontrollált környezetet teremt az adatgyűjtésre, a teljesítménycélok igazolására és a fejlesztésre szoruló területek feltérképezésére. Pontosan dokumentált folyamat ez, aminek során a Quantum Racing Team 8,6 százalékos sebességnövekedést tudott elérni a 2008-as versenyidény eleje és vége között. Ezeket az adatokat felhasználva továbbfejlesztették a vitorlákat 2009-re, és a hajó még gyorsabb lett. Ezzel a tesztelési módszerrel az ambiciózus versenycsapatok előtt nyitott a lehetőség, hogy kihozzák a legtöbbet Quantum vitorláikból.
Az azóta eltelt 10 év sem zajlott tétlenül…
Quantum iQ Technológia® Bemutatása
Quantum IQ TECHNOLÓGIA® esettanulmány
8230 Balatonfüred Zsigmond utca 12. (Quantum Sails Hungary Loft)
Rauschenberger Miklós: +36 70 427 0707‬
8230 Balatonfüred Zsigmond utca 12. (Quantum Sails Hungary Loft)
Pécsváradi Ákos: +36 30 833 1221‬
+36 70 427 0707
‭+36 20 584 4991
‭+36 30 833 1221‬
+36 70 427 07 12
8230 Balatonfüred, Zsigmond utca 12.
Más időpontokban egyéni egyeztetés alapján!
Adatvédelem | Rólunk | Kapcsolat
Copyright Quantum Sails Hungary – Made by webzy.hu
Ne maradj le legfrissebb híreinkről, akcióinkról!
Ez a weboldal a jobb felhasználói élmény érdekében sütiket (cookies) használ. A honlap további böngészésével Ön hozzájárul a sütik használatához.
A sütikről részletesebb tájékoztatást a beállításokban olvashat.
Close GDPR Cookie Settings
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
A feltétlenül szükséges sütiket mindig engedélyezni kell, hogy elmenthessük a beállításokat a sütik további kezeléséhez.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.